
ДЕЦАТА И МЛАДЕЖИТЕ ОТ ЦНСТ с.АТИЯ СЕ УЧАТ ОТ ПРОФЕСИОНАЛИСТИ В РЕСТОРАНТ „ЖОАН“ СОЗОПОЛ


В  Созопол по проект „Ще се справя”, в дейност „Храната-моя път за развитие и самостоятелен живот” децата и младежите от ЦНСТДМУ с. Атия се срещанаха в ресторант „Жоан“ по покана на екипа на „Созопол Журнал“ и презентираха заедно с майсторите готвачи и сервитьори новото кулинарно изкушение „Френска пица“. 
Събитието бе споделено от представител на отдел „Европроекти“ на Община Созопол, екипите на Сдружение „Равновесие“ и  на къщата в Атия, граждани и гости на града.
Децата и младежите от Атия като  любители кулинари изучават почти година технологията на приготавяне на храна. След беседа и среща с професионалисти научиха основните акценти от технологията на приготвяне на „Френската пица“, създадена в областта Елзас, като храна за бедните и  утвърдила се като изделие във всеки популярен  ресторант. Предствиха на созополската общественост и гостите на прекрасния ни град възможността за съчетаване на различните традиции: от Италия - родината на пицата; Франция - изкуството на модернизма в готварството и България - вкусните тестени изделия, с уменията на талантливи готвачи. Именно в кухнята от едни и същи основни продукти, с различни техники и подправки от единството на различията се творят чудеса, с добронамереност и любов. Така се получават вкусни и предпочитани от клиентите здравословни кулинарни изделия. 
Децата представиха новия продукт с фино тесто, крем фреш и сметана, карамелизиран лук и бекон, наричан още „Тарт фламбе“, изпечен за кратко в гореща пещ. 
Младите кулинари бяха ентусиазирани, усмихнати и уверени, защото  могат да месят и  познават основните дейности в кухнята. Общуваха свободно, облечени в красиви униформи: децата готвачи подготвиха дегустационните порции; а децата сервитьори сервираха и отсервираха.
След презентацията, всички заедно обядваха от изключителната пица и се разхладиха в горещия ден с френски сокове от мента, боровинка и ягода.
Изкушението „Френска пица“ зарадва всички, погали сетивата за истинско морско кулинарно приключение.
Така, чрез храната в професионална, доверителна връзка с приятели, децата и младежите се учат, че различията  мотивират за взаимно опознаване и  са възможност за  професионално и личностно развитие!

